Hanson

Hanson on kolmen veljeksen, Isaac, Taylor ja Zac Hansonin muodostama yhdysvaltalainen popyhtye. Hanson on kotoisin Tulsasta, Oklahomasta. Heidät tunnetaan parhaiten vuoden 1997 hittikappaleesta ”MMMbop”. ==Historia== ===Yhtyeen perustaminen ja alkuajat (1992–1996) === Hanson julkaisi ensimmäisen omakustannelevynsä Boomerang vuonna 1995. Vuonna 1996 yhtye julkaisi toisen MMMBop-nimisen omakustanteen. ===Maailmanlaajuinen menestys (1997–2000) === Hanson saavutti maailmanlaajuisen menestyksen vuonna 1997 albumillaan Middle of Nowhere Isaacin ollessa vasta 16-, Taylorin 14- ja Zacin 11-vuotias. Levyä myytiin maailmanlaajuisesti 8 miljoonaa kappaletta, ja se tuotti Hansonille 3 Grammy-ehdokkuutta. Levyltä nousi hitiksi kappale ”MMMBop” ja muina singleinä julkaistiin ”Where's the Love”, ”I Will Come to You” ja ”Weird”. Vuonna 1997 Hanson julkaisi myös joululevyn nimeltä Snowed In ja vuonna 1998 vanhoja omakustanteita sisältävän 3 Car Garage:n sekä livelevyn Live From Albertane. Entertainment Weekly -lehti nimesi Hansonin vuoden 1997 parhaaksi uudeksi yhtyeeksi ja kirjoitti, ettei murrosikä ole koskaan ollut näin hauskaa katseltavaa ja kuunneltavaa. Lehti ihasteli myös veljesten huoletonta ja ongelmattomalta vaikuttavaa asennetta, joka tuskin johtaisi samanlaisiin traumoihin aikuisena kuin The Jackson Fiven jäsenillä. Helsingin Sanomien Harri Uusitorppa piti Hansonin jäseniä ”todellisina tenavatähtinä eikä kenenkään käsinukkeina”, joskin hän moitti aikuisten sekaantuneen liikaa Middle of Nowhere -albumin tekoon poikien itse tekemiä tylsempine täytekappaleineen. Hittikappale ”MMMBop” on hänen mielestään loistava esimerkki yhtyeen tyylistä, tappavan tarttuva ja kevyesti kulkeva popbiisi, jossa on muistumia alkuaikojen rockista ja moniäänisestä Motown-soulista. "Hanson-buumin" laannuttua, vuonna 2000 veljekset julkaisivat uuden studioalbumin This Time Around, joka ei menestynyt läheskään Middle of Nowheren lailla. ===Paluu indie-juurille (2001–2008)=== Kun Mercury Records fuusioitui Island Def Jam Recordsiin (perinteisesti rap/hiphop-musiikkia julkaiseva yhtiö), ei levy-yhtiö tiennyt mitä tehdä Hansonin kanssa. Vaikka yhtye oli myynyt paljon levyjä, alkoi tästä fuusioista veljesten useamman vuoden taistelu musiikkibisneksen yrityspuolta vastaan. Vihdoin Hansonin veljekset päättivät ottaa riskin ja perustaa oman levy-yhtiön, nimeltä 3CG Records. Tästä taistelusta, levy-yhtiön muodostamisesta ja levyn Underneath levyttämisestä Hanson teki dokumentin Strong Enough to Break. Itse kaiken musiikkinsa tekevät, soittavat ja laulavat veljekset julkaisivat levyn Underneath omalla 3CG Records -levymerkillään vuonna 2004. Underneath on yksi historian menestyneimmistä omakustannelevyistä. Hanson tuotti The Walk -albumin (2007) yhdessä Danny Kortchmarin kanssa. Albumi tehtiin nopealla tahdilla, ja useat kappaleet nauhoitettiin yhdellä otolla. Yhtyeen jäsenet haluavat tuoda ihmisten huomioon Afrikassa vallitsevaan köyhyyden ja HIV/AIDS- tilanteen. Kaikki tuotot yhtyeen singlestä ”Great Divide” albumilta The Walk lahjoitettiin HIV/AIDS-potilaiden hoitoon eteläafrikkalaiselle sairaalalle. Lisäksi Hanson järjestää esiintymisiensä yhteydessä yhden mailin pituisia paljain jaloin tehtäviä kävelyjä, joiden tarkoituksena on havainnollistaa millaisia vastoinkäymisiä afrikkalaiset lapset joutuvat kokemaan. Hanson tekee yhteistyötä Tom’s Shoes -yrityksen kanssa myymällä näiden kenkiä kiertueellaan. Jokaisesta myydystä parista yritys lahjoittaa toisen parin hyväntekeväisyyteen. Jo ennen kiertueensa päättymistä, lokakuussa 2007 Hanson saavutti tavoitteensa 50 000 myydystä kenkäparista. ===2009–=== Hanson ilmoitti vuonna 2009 työstävänsä seuraavana vuonna julkaistavaa albumia. Shout It Out -niminen albumi julkaistiin 8.6.2010. Albumi myi julkaisuviikollaan 15 000 kappaletta Yhdysvalloissa. ==Diskografia== ===Studioalbumit=== *Boomerang (1995), omakustanne *MMMBop (1996), omakustanne *Middle of Nowhere (1997), Mercury Records *Snowed In (1997), Mercury Records *This Time Around (2000), Island *Underneath Acoustic (2003), 3CG Records *Underneath (2004), 3CG Records *The Walk (2007), 3CG Records *Shout It Out (2010), 3CG Records *Anthem (2013), 3CG Records *Finally It´s Christmas (2017) *String Theory (2018) *Against the World (2021) ===Livealbumit=== *Live From Albertane (1998), Mercury Records *Best of Hanson: Live and Electric (2005), 3CG Records *Middle of Nowhere Acoustic (2007), 3CG Records *Facing the Blank Page - Live (2012), 3CG Records ===Kokoelmalevyt=== *3 Car Garage (1998), Mercury Records *MMMBop: The Collection (2005), Spectrum *20th Century Masters – The Millennium Collection: The Best of Hanson (2006), Mercury Records *Loud / Play (2016), 3CG *Middle of Everywhere: The Greatest Hits (2017), 3CG *Perennial: A Hanson Net Collection (2020), 3CG ===Singlet=== *MMMBop (1997) *Where’s the Love (1997) *I Will Come to You (1997) *Weird (1998) *Thinking of You (1998) *This Time Around (2000) *If Only (2000) *Penny & Me (2004) *Lost Without Each Other (2004) *Someone (Laissons nous une chance) (2005) *Great Divide (2006) *Go (2006) *Thinking 'Bout Somethin' (2010) *Give a Little (2011) *No Sleep for Banditos (2012) *Get the Girl Back (2013) *Finally It's Christmas (2014) *I Was Born (2017) *Siren Call (2018) *Compromise (2019) *Better Days (2019) *Only Love (2021) *Child at Heart (2022) ==Lähteet== * * * === Viitteet === ==Aiheesta muualla== * Hansonin viralliset sivut * Strong Enough to Break -dokumentin sivut * Lisää "the Walk" kävelyistä Luokka:Yhdysvaltalaiset poikabändit Luokka:Yhdysvaltalaiset popyhtyeet Luokka:1990-luvun yhtyeet ja sooloartistit